OpenLLM-France/wikimedia huggingface dataset:
# Solway Firth

El Solway Firth (en gaèlic escocès Tràchd Romhra) és un firth, paraula escocesa per referir-se a fiord, que serveix de frontera entre Escòcia i Anglaterra, i entre els comtats de Cúmbria i Dumfries i Galloway. És part de la Mar d'Irlanda.
La costa és caracteritzada per baixos turons i petites muntanyes i reconeguda com una de les costes més espectaculars de la Gran Bretanya. És una àrea principalment rural, tot i que el turisme està en ascens.
La part nord de la costa anglesa del Solway Firth va ser designada com a Àrea de Bellesa Natural Excepcional (àrea la Costa de Solway) el 1964. La construcció del parc eòlic Robin Rigg va començar el 2007.

## Espais protegits

Hi ha més de 290 quilòmetres quadrats de Llocs d'Especial Interès Científic (Site of Special Scientific Interest - SSSI) a la zona del Firth (un dels quals és Salta Moss), així com reserves naturals nacionals, a Caerlaverock i a Cúmbria. Pel costat de Cúmbria, gran part de la costa ha estat designada com a Àrea de Bellesa Natural Excepcional. L'Àrea de Bellesa Natural Excepcional de la costa de Solway té dues seccions separades: la primera va cap a l'oest des del nord de Carlisle fins a Skinburnes; la segona va cap al sud des del llogaret de Beckfoot, passant per Mawbray i Allonby, fins a Crosscanonby.
El 2013, el cuc de bresca i el musclo blau van ser designats com a objectius dels esforços de conservació, i Allonby Bay (una entrada del Solway Firth) es va presentar com a candidata per a ser Zona de Conservació Marina.
Una ruta a peu de llarga distància de 85 km, anomenada Annandale Way, passa per Annandale, des de la font del riu Annan, als turons de Moffat, fins al Solway Firth. Es va inaugurar el setembre de 2009.

## Referències

* ↑ «Take time to discover the Solway Coast» (en anglès). Solway Coast AONB. Arxivat de l'original el 2009-06-05. [Consulta: 19 juny 2022].
* ↑ «South Solway Mosses NNR» (en anglès). Natural England. Arxivat de l'original el 2011-01-11. [Consulta: 19 juny 2022].
* ↑ «Allnby Bay» (en anglès). Natural England. Arxivat de l'original el 2015-01-14. [Consulta: 19 juny 2022].
* ↑ «Annandale Way» (en anglès). Annandale Way. [Consulta: 19 juny 2022].
* ↑ «Annandale Way» (en anglès). LDWA. [Consulta: 19 juny 2022].
# Spinacia

Spinacia és un gènere dins de la família de les amarantàcies.

## Descripció

Taxonòmicament el gènere Spinacia és molt pròxim als gèneres Chenopodium i Beta (planta).
És el gènere de l'espinac, una planta comestible molt coneguda.

## Vegeu també

* Blet
* Llista de plantes de fulla comestible

## Taxonomia

N'hi ha tres, tot i que segons certs autors només hi ha una, la (Spinacia oleracea):
* Spinacia oleracea - espinac
* Spinacia tetrandra
* Spinacia turkestanica

## Referències

* Botanica Sistematica

## Enllaços externs

* Spinacia oleracea - L. - Plants for a future
# Spinalonga

L'illa de Spinalonga (grec Σπιναλόγκα, oficialment Kalidon Καλυδών) és vora de la població d'Elounda, a l'illa de Creta. Té un castell del temps del domini venecià. El nom venecià és una deformació de stin Elounda (en grec a Elunda), i vindria a voler dir punta llarga. El castell va ser un dels últims reductes venecians durant la conquesta turca de Creta, com les altres fortaleses de Grambusa i Suda. L'illa es va fer servir com a leproseria entre 1903 i 1957. Actualment està deshabitada, però és visitada pels banyistes que porten petits vaixells des de les veïnes Elounda i Àgios Nikólaos.
# St. Cloud (Minnesota)

St. Cloud és una població dels Estats Units a l'estat de Minnesota. Segons el cens del July 1, 2009 tenia 67.136 habitants.

## Demografia

Segons el cens del 2000, St. Cloud tenia 59.107 habitants, 22.652 habitatges, i 12.254 famílies. La densitat de població era de 756,7 habitants per km².
Dels 22.652 habitatges en un 27,3% hi vivien nens de menys de 18 anys, en un 41,4% hi vivien parelles casades, en un 9,4% dones solteres, i en un 45,9% no eren unitats familiars. En el 30,2% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 20,8% tenia menys de 18 anys, un 24,1% entre 18 i 24, un 27,6% entre 25 i 44, un 17,3% de 45 a 60 i un 10,3% 65 anys o més.
L'edat mediana era de 28 anys. Per cada 100 dones de 18 o més anys hi havia 100,5 homes.
La renda mediana per habitatge era de 37.346$ i la renda mediana per família de 50.460$. Els homes tenien una renda mediana de 33.670$ mentre que les dones 23.759$. La renda per capita de la població era de 19.769$. Entorn del 5% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges notables

* Gig Young, actor.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Cloud». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- St. Cloud». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Sunrise

«Sunrise» té aquests significats:
* Topònims:
** Sunrise (Alaska), concentració de població designada pel cens dels Estats Units a l'estat d'Alaska
** Sunrise (Florida), població dels Estats Units a l'estat de Florida
** Sunrise Beach, població dels Estats Units a l'estat de Missouri
** Sunrise Manor, concentració de població designada pel cens dels Estats Units a l'estat de Nevada
* Miscel·lània:
** Sunrise Adams (1982, St. Louis, Missouri), actriu porno estatunidenca
** Sunrise (empresa), estudi d'animació i empresa de producció japonesa
** Sunrise: A Song of Two Humans, pel·lícula estatunidenca dirigida per F. W. Murnau el 1927
** MV Arctic Sunrise, vaixell registrat al port d'Amsterdam, Països Baixos
# Sunrise at Campobello

Sunrise at Campobello és una pel·lícula estatunidenca dirigida per Vincent J. Donehue, estrenada el 1960. És la biografia d'Eleanor i Franklin Delano Roosevelt.

## Argument

La pel·lícula comença al la casa familiar d'estiu dels Roosevelt a l'illa de Campobello, Nova Brunswick, Canadà (en la frontera amb Maine), a l'estiu de 1921. Franklin D. Roosevelt és descrit en les escenes inicicials com enèrgicament atlètic, gaudint de jocs amb els seus fills i navegant amb la seva barca.
De cop amb febre i després paràlisi. Escenes subsegüents posen focus en el conflicte les setmanes següents entre el malalt, la seva esposa Eleanor, la seva mare Sara Delano Roosevelt, i el seu assessor polític Louis Howe sobre el futur de FDR. Una escena posterior retrata FDR literalment arrossegant-se escales amunt amb determinació, esforçant-se dolorosament per vèncer les seves limitacions físiques i no quedar un invàlid. En la triomfant escena final, FDR és mostrat tornant a vida pública mentre camina cap una convenció de partit, ajudat per crosses i pel seu fill James que l'empeny al pòdium.

## Repartiment

* Ralph Bellamy: Franklin Delano Roosevelt
* Greer Garson: Eleanor Roosevelt
* Hume Cronyn: Louis Howe
* Jean Hagen: Missy Le Hand
* Ann Shoemaker: Sara Delano Roosevelt
* Alan Bunce: Governador Alfred E. Smith
* Tim Considine: James Roosevelt
* Zina Bethune: Anna Roosevelt
* Frank Ferguson: Dr. Bennett
* Pat Close: Elliott Roosevelt
* Robin Warga: Franklin D. Roosevelt Jr.
* Tom Carty: Johnny Roosevelt
* Lyle Talbot: M. Brimmer
* David White: M. Lassiter
* Walter Sande: Capità Skinner

## Premis i nominacions
### Premis

* 1961. Globus d'Or a la millor actriu dramàtica per Greer Garson

### Nominacions

* 1961. Oscar a la millor actriu per Greer Garson
* 1961. Oscar a la millor direcció artística per Edward Carrere, George James Hopkins
* 1961. Oscar al millor vestuari per Marjorie Best
* 1961. Oscar al millor so per George Groves (Warner Bros. SSD)
* 1961. Globus d'Or a la millor pel·lícula dramàtica

## Referències

* ↑ «Sunrise at Campobello». The New York Times.
# Sioiva

Sioiva (en rus: Сёйва) és un poble (possiólok) del krai de Perm, a Rússia, que forma part del raion de Gaini. El 2010 tenia 677 habitants. Es troba al marge esquerre del riu Kama.
# Steven Gardiner

Steven Gardiner (Abaco, Bahames, 12 de setembre de 1995) és un atleta bahamià, especialitzat en la prova de velocitat de 400 metres llisos. Ha participat en 2 Olimpíades, guanyant la medalla d'or en la prova de 400m en els Jocs Olímpics de Tòquio 2020 i la medalla de bronze en la prova de 4x400m relleus en els Jocs Olímpics de Rio 2016. A més, ha guanyat 2 medalles (1 d'or) en els Campionats del Món.
El 4 d'octubre del 2019, a la final del Campionat del Món de Doha 2019, guanyava la medalla d'or amb una marca de 43.48 segons, aconseguint el rècord nacional de Bahames encara vigent i la 6a millor marca de tots els temps.

## Marques personals

| Disciplina | Marca | Vent | Seu | Data |
| 200m llisos | 19.75 NR | +0,3 m/s | Florida | 7 d'abril de 2018 |
| 400m llisos | 43.48 NR | - | Doha | 4 d'octubre de 2019 |
| 4x400m relleus masculí | 2:57.72 | - | Florida | 16 d'abril de 2022 |
| 4x400m relleus mixt | 3:12.81 NR | - | Nassau | 5 de maig de 2024 |

## Trajectòria professional

Jocs Olímpics :
| Any | Seu | Posició | Prova |
| 2016 | Rio de Janeiro | 11a posició | 400m |
| 2016 | Rio de Janeiro | 3 | 4x400m relleus masculí |
| 2020 | Tòquio | DNS | 200m |
| 2020 | Tòquio | 1 | 400m |
| Campionat del Món ||||
| 2015 | Pequín | 16a posició | 400m |
| 2015 | Pequín | DQ | 4X400m Relleus masculí |
| 2017 | Londres | 2 | 400m |
| 2019 | Doha | 1 | 400m |
| 2023 | Budapest | Semi-finals-DNF | 400m |

## Referències

* ↑ «Perfil oficial» (en anglès). World Athletics. [Consulta: 4 octubre 2024].
* ↑ «Perfil oficial olímpic» (en anglès). Olympics.com. [Consulta: 4 octubre 2024].
* ↑ «Steven Gardiner goes No.6 all-time at 400m» (en anglès). Athletics Weekly, 04-10-2019.
# Steven Greenberg

Steven Greenberg (19 de juny de 1956) és un escriptor i teòleg estatunidenc, el primer rabí ortodox a anunciar la seva homosexualitat alhora que reivindica la seva adhesió al judaisme ortodox. Atesa la postura del judaisme ortodox sobre l'homosexualitat, Greenberg ha esdevingut un focus tant per a les crítiques com per a les lloances, així com un símbol per al moviment gai jueu.

## Formació i carrera

Greenberg obtingué un títol de grau en filosofia a la Universitat Yeshiva de Nova York, i fou ordenat rabí el 1983 pel Seminari Teològic Rabbi Isaac Elchanan de la mateixa universitat. Des del 1985 és educador sènior per al CLAL, un think-tank jueu, institut d'entrenament per al lideratge i centre de recursos.
El 1996 rebé una beca per estudiar durant dos anys a Jerusalem temes de política educacional i investigar les actituds bíbliques i rabíniques sobre la sexualitat. A Jerusalem conegué el cineasta Sandi Simcha Dubowski, qui iniciava el rodatge del seu premiat documental Trembling Before G-d, amb qui inicià una col·laboració.
Després de col·laborar a Israel amb un grup d'activistes gai en la fundació del Jerusalem Open House, el primer centre comunitari gai i lèsbic, Greenberg tornà als Estats Units el març del 1999, efectuant la seva sortida pública de l'armari om a primer rabí ortodox obertament gai. Des d'aleshores, Greenberg s'ha convertit en un defensor públic d'acabar amb el silenci entre la comunitat ortodoxa jueva respecte l'homosexualitat.
El novembre del 2003 Dubowski i Greenberg s'associaren amb la terapeuta Naomi Mark per organitzar la primera conferència de salut mental ortodoxa sobre homosexualitat. La conferència reuní per primer cop terapeutes ortodoxos dels Estats Units per resoldre les qüestions que enfronten els seus clients gais i lesbianes i llurs famílies.
El 2004 publicà el seu primer llibre, Wrestling with God and Men: Homosexuality in the Jewish Tradition, en el qual reflecteix deu anys d'investigació i pensament sobre homosexualitat i judaisme.

## Referències

* 1 2 3 4 5 Wrestling with God and Men :: Author Bio And Photos
# Socarrats

«Socarrats» té aquests significats:
* Socarrats (malnom), malnom per a referir-se els veïns i naturals de Cocentaina (Comtat)
* Socarrats (gentilici), gentilici per a referir-se els veïns i naturals de Xàtiva (Costera)
* Socarrats o Sant Andreu de Socarrats, nucli de població pertanyent al municipi de la Vall de Bianya (Garrotxa)
* Socarrats (sèrie), série d'esquetxos còmics emesa per Canal 9 estrenada el 2008 en horari de màxima audiència
* Socarrats (Torà), masia al municipi de Torà (Segarra)
* Casal de Socarrats, a la Vall de Bianya (Garrotxa)
* Joan de Socarrats o Joan Socarrats (Sant Joan de les Abadesses, ~1426 ? - Barcelona, 1483/1484), jurista català nomenat notari reial
* Rasa de Socarrats, afluent per la dreta de la Ribera Salada
# Solontsí (Véidelevka)

* Per a altres significats, vegeu «Solontsí».
Solontsí - Солонцы (rus) - és un poble de l'óblast de Bélgorod, a Rússia. El 2010 tenia 520 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# TP d'Or 1987

Els premis TP d'Or 1987 foren entregats el 29 de febrer de 1988 a l'hotel Scala Melià Castilla de Madrid en un actepresentat per Javier Basilio Pérez i Miriam Díaz-Aroca.
| Categoria | Programa | Persona | Resultat |
| Actor | Vísperas | Rafael Álvarez | Guanyador |
| Actor | Clase media | Antonio Ferrandis | Nominat |
| Actor | Recuerda cuándo | Manuel Galiana | Nominat |
| Actriu | Recuerda cuándo | Tina Sainz | Guanyadora |
| Actriu | Clase media | Charo López | Nominada |
| Actriu | Mercè Sampietro | Antonio Ferrandis | Nominada |
| Presentador | Por la mañana | Jesús Hermida | Guanyador |
| Presentador | En familia | Iñaki Gabilondo | Nominat |
| Presentador | Fin de siglo | Pablo Lizcano | Nominat |
| Presentadora | Un, dos, tres... responda otra vez | Mayra Gómez Kemp | Guanyadora |
| Presentadora | Debate | Victoria Prego | Nominada |
| Presentadora | Telediario | Rosa María Mateo Isasi | Nominada |
| Personatge més popular | Un, dos, tres... responda otra vez | Dúo Sacapuntas | Guanyador |
| Personatge més popular | Por la mañana | Javier Basilio Pérez | Nominada |
| Personatge més popular | La bola de cristal | Javier Gurruchaga | Nominada |
| Sèrie Nacional | Lorca, muerte de un poeta | Lorca, muerte de un poeta | Guanyadora |
| Sèrie Nacional | Clase media | Clase media | Nominada |
| Sèrie Nacional | Vísperas | Vísperas | Nominada |
| Sèrie Estrangera | Hill Street Blues | Hill Street Blues | Guanyadora |
| Sèrie Estrangera | Falcon Crest | Falcon Crest | Nominada |
| Sèrie Estrangera | The Cosby Show | The Cosby Show | Nominada |
| Informatius i d'actualitat | Informe semanal | Informe semanal | Guanyadora |
| Informatius i d'actualitat | Los marginados | Los marginados | Nominada |
| Informatius i d'actualitat | Debate | Debate | Nominada |
| Divulgatiu i cultural | Más vale prevenir | Más vale prevenir | Guanyadora |
| Divulgatiu i cultural | En familia | En familia | Nominada |
| Divulgatiu i cultural | El cuerpo humano | El cuerpo humano | Nominada |
| Infantil i juvenil | A media tarde | A media tarde | Guanyadora |
| Infantil i juvenil | La bola de cristal | La bola de cristal | Nominada |
| Infantil i juvenil | La llamada de los gnomos | La llamada de los gnomos | Nominada |
| Entreteniment | Un, dos, tres... responda otra vez | Un, dos, tres... responda otra vez | Guanyadora |
| Entreteniment | Por la mañana | Por la mañana | Nominada |
| Entreteniment | Si lo sé no vengo | Si lo sé no vengo | Nominada |
| Director català | Filiprim | Josep Maria Bachs | Guanyador |
| Personatge més popular català | Filiprim | Jaume Sorribas | Guanyador |
| Presentador catalana | Salvador Alsius | Salvador Alsius | Guanyador |
| Presentadora catalana | Àngels Barceló | Àngels Barceló | Guanyadora |
| Programa d'entreteniment català | Filiprim | Filiprim | Guanyador |

## Referències

* ↑ TP de Oro (16): 1987, Un, dos y tres... premios
* ↑ TP de Oro 1987 a IMDB
# TSES

TSES (en rus: ЦЭС) és un poble (un possiólok) del krai de Khabàrovsk, a Rússia, que el 2019 tenia 885 habitants. Pertany al districte rural de Verkhnebureïnski, i es troba a la riba esquerra del riu Urgal, a 12 km a l'est de Txegdomín i a 10 km a l'oest d'Urgal.

## Referències

* ↑ Закон Хабаровского края от 28 ноября 2012 г. N 239 «О преобразовании городского населенного пункта рабочий поселок Тырма, находящегося на территории Верхнебуреинского района Хабаровского края, путём изменения его статуса в сельский населенный пункт — поселок Тырма и о внесении изменений в отдельные законы Хабаровского края»
# Teetet de la Lòcrida

Teetet (en grec antic: Θεαίτητος, llatí: Theaetetus) fou un filòsof pitagòric grec que va viure probablement al segle V aC. Se suposa que era nascut a la Lòcrida.
És considerat el legislador dels locris, segons Iàmblic, (Vit. Pyth. 30) i Fabricius, (Bibl. Graec. vol. 1. p. 876, vol. 2. p. 38.).

## Referències

* ↑ 1.Theaetetus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1021
# Teetet (poeta)

Teetet (en llatí Theaetetus, en grec Θεαίτητος) va ser un poeta grec que va florir a l'entorn de l'any 316 aC.
Sis poesies epigramàtiques seves figuren a l'Antologia grega. L'únic cert que se sap d'aquest poeta és que va viure posteriorment al filòsof Cràntor. Diògenes Laerci va conservar el seu epitafi.

## Referències

* ↑ [https://quod.lib.umich.edu/m/moa/acl3129.0003.001/1029?rgn=full+text;view=image;q1=Theaete+tusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1021. ]
# Sufflamen chrysopterum

Sufflamen chrysopterum és un peix teleosti de la família dels balístids i de l'ordre dels tetraodontiformes que es troba des de les costes de l'Àfrica oriental fins a Samoa i sud del Japó.
Pot arribar als 30 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Takao Koyama

Takao Koyama és un escriptor japonès que va col·laborar en la redacció de la sèrie Doctor Slump.

## Biografia

Es va graduar a la Universitat de Waseda el 1972 i es va unir a Tatsunoko Production com a creador d'històries i guionista. Va marxar de Tatsunoko el 1975. Després de marxar de Tatsunoko, va escriure diversos guions, com Captain Tsubasa, Bola de Drac i Saint Seiya de Toei Animation.
Paral·lelament a treballs com a guionista, intenta formar joves talents. El 1986, va fundar "Anime Scenario House" per formar els joves guionistes d'anime. El 1987, joves guionistes com Satoru Akahori, Hiroyuki Kawasaki, Katsuyuki Sumisawa, Keiko Nobumoto i Aya Matsui es van graduar a l'escola de Koyama. L'escola es va convertir en Brother Noppo, empresa de suport als guionistes, el 1988.
Koyama va ser autor d'un remake del manga Soldier of Savings Cashman d'Akira Toriyama, que va ser il·lustrat per Katsuyoshi Nakatsuru i serialitzat a V Jump del juny de 1997 al desembre de 1998.

## Referències

* ↑ «Arale fa 30 anys», 31 març 2011. [Consulta: 3 març 2024].
* ↑ «感じるＤＢイズム～鳥山明作品紹介～第14回は『貯金戦士キャッシュマン』！» (en japonès). Dragon Ball Official Site. Shueisha, June 16, 2022. [Consulta: June 15, 2022].
# Taenioides mordax

Taenioides mordax és una espècie de peix de la família dels gòbids i de l'ordre dels perciformes.

## Morfologia

* Nombre de vèrtebres: 28.

## Hàbitat

És un peix marí, de clima tropical i bentopelàgic.

## Distribució geogràfica

Es troba a Austràlia.

## Observacions

És inofensiu per als humans.

## Referències

* ↑ Lacépède B. G. E., 1800. Histoire naturelle des poissons. Hist. Nat. Poiss. v. 2. i-lxiv + 1-632.
* ↑ BioLib (anglès)
* ↑ De Vis, C. W., 1883. Description of new genera and species of Australian fishes. Proc. Linn. Soc. N. S. W. v. 8 (pt 2): 283-289.
* 1 2 3 4 FishBase (anglès)
* ↑ Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* ↑ Mazumder, D., N. Saintilan i R.J. Williams, 2006. Fish assemblages in three tidal saltmarsh and mangrove flats in temperate NSW, Australia: a comparison based on species diversity and abundance Wetlands Ecology and Management 14:201-209.

## Bibliografia

* Murdy, E.O. i J.E. Randall, 2002. Taenioides kentalleni, a new species of eel goby from Saudi Arabia (Gobiidae: Amblyopinae). Zootaxa 93:1-6.

## Enllaços externs

* AQUATAB
# Atenco

Atenco (del nàhuatl, que vol dir Lloc on es torça l'aigua) és un municipi metropolità de l'estat de Mèxic, que forma part de l'àrea metropolitana de la ciutat de Mèxic. San Salvador Atenco és el cap de municipi i principal centre de població d'aquesta municipalitat.
Aquest municipi es troba a la part nord-oriental de l'estat de Mèxic. Limita al nord amb els municipis de Tezoyuca, al sud amb Ecatepec de Morelos i Texcoco, a l'oest amb Texcoco i a l'est amb Acolman. Dista de la capital de l'estat uns trenta-vuit quilòmetres

## Vegeu també

* Municipis de l'estat de Mèxic
* Disturbis d'Atenco de 2006

## Notes i referències

* ↑ «Monografia de Atenco (castellà)». Arxivat de l'original el 2016-09-07. [Consulta: 21 març 2016].

## Enllaços externs

* Portal de l'estat de Mèxic (castellà)
# Asurada

Asurada (Āšūrʾāda o Āšūrāda) foren (fins al 1930) tres illes de la mar Càspia i després part de la península de Miankala (que separava la mar Càspia de la badia d'Astarabad) a la que van quedar unides per la baixada del nivell de la mar. Formen part del baḵš de Bandar-e Šāh (des de 1979 Bandar-e Torkaman), šahrestān de Gorgan; estan habitades per pescadors. Bandar-e Torkaman està a 3 km i a 17 km hi ha Bandar-e Gaz. El nom és probablement turc (Ada = illa en turc)
El 1781 els russos dirigits pel comandant Voynovich van demanar permís per establir una estació comercial. En realitat van construir un fortí amb 18 canons, però Agha Muhammad Shah va agafar presoners als oficials en una emboscada i els va obligar a desmantellar la construcció. El 1838 es va revoltar un cap turcmen de nom Qiat que va saquejar diversos llocs i feia presoners per vendre'ls com esclaus; el govern persa va demanar ajut a Rússia per sufocar la revolta i aquest estat va enviat dos vaixells i amb l'excusa de necessitar una base van començar a construir edificacions militars a les illes on al cap de poc ja hi havia cinc vaixells i els russos s'hi van quedar; en tots els intercanvis de notes reconeixien la sobirania persa però es negaven a l'evacuació que no es va produir fins al 13 de febrer de 1921 quan va quedar ratificat el tractat entre la Rússia Soviètica i Pèrsia.

## Referències

* Article a Encyclopaedia Iranica
# Teatre Solís

El Teatre Solís - Teatro Solís (castellà) - és el teatre més antic de l'Uruguai. Va ser construït el 1856 i actualment és administrat pel govern de Montevideo. És a la Plaça Independència (Ciudad Vieja). És la seu de l'Orquestra Filharmònica de Montevideo. El 1998, el govern de Montevideo va començar les obres de reconstrucció del teatre, les quals van incloure dues columnes de U$S110.000 dissenyades per Philippe Starck. La reconstrucció es va completar el 2004, i s'inaugurà l'agost del mateix any. Els estudis acústics del projecte de rehabilitació van ser a càrrec de l'estudi francès AVEL ACOUSTIQUE (Jerome Falala). La Parisina de Tomás Giribaldi, considerada la primera òpera nacional uruguaiana, es va estrenar al Solís el 14 de setembre de 1878.

## Referències

* ↑ "Se reabrió el Teatro Solís" Arxivat 2004-08-31 a Wayback Machine., La Nacion, 27 d'agost de 2004 (castellà)

## Enllaços externs

* Teatre Solís - Lloc web oficial
* http://viajes.elpais.com.uy/?p=6485 (castellà)